**ОТЧЕТ ЗА ДЕЙНОСТТА НАНАРОДНО**

**ЧИТАЛИЩЕ „ЦВЯТКО ИВАНОВ -1919” С. КРУШЕВО, ОБЩ. СЕВЛИЕВО ПРЕЗ 2016-2018 г.**

Читалищното настоятелство на НЧ „Цвятко Иванов -1919” с. Крушево представя този отчет за дейността си през 2016-2018г. с цел постигане на максимална публичност, прозрачност и открит диалог с гражданите и обществените организации при постигане на основните цели, а именно:

1. Развитие и обогатяване на културния живот, социалната и образователната дейност в нашето село;

2. Запазване на обичаите и традициите на българския народ;

3. Възпитаване и утвърждаване на националното самосъзнание;

4. Осигуряване на достъп до информация;

5. Насърчаване и усъвършенстване на творческите възможности.

През изтеклия период читалище„Цвятко Иванов -1919” с. Крушево работеше за:

• Изява на състава за изворен фолклор;

• Културни изяви за младежи и възрастни;

• За по-добрия имидж на с.Крушево.

**ЛЮБИТЕЛСКО – ТВОРЧЕСКА ДЕЙНОСТ**

Сред основните направления в читалищна работа е развитието и обогатяването на културния живот, както и опазване на обичаите и традициите.

 Единствената в с. Крушево група за изворен фолклор към читалище „Цвятко Иванов -1919” с. Крушево с ръководители съпровод на гъдулка Николай Колев и солист Полина Колева, представи достойно селото ни и спечели заслужени отличия от фестивалите, надпяванията и гостуванията в „Семе българско“, Петропавловски манастир, с. Обединение, гр. Павликени, вр. Бабан, с. Черни вит, Деветашко плато, гр. Троян, „Море песен екна“ в гр. Севлиево, с. Поповци, гр. Килифарево, с. Водица, с. Младен, клуб на инвалида „Кирил и Методий“ в гр. Севлиево.

**КЛУБНА ДЕЙНОСТ**

Инициативите на клубните форми в читалището през 2016-2018г. следваха принципите за приобщаването на хора с различна възраст и социален статус.

 **Клуб „Сръчни ръце”** - за 1 март по традиция, децата от клуба изработиха мартеници и картички, които бяха подредени в красива изложба. Беше организирано Великденско състезание „Шарени яйца”  с участието на децата. За 8-ми март децата изработиха красиви подаръци и картички за майките си.

**Клуб „Приятели на книгата“** - с цел да провокираме децата да четат беше организирано „Влакче на приказките“ в първият и вторият вагон бяха приказките на Ран Босилек и Братя Грим. Беше подредена изложба с произведения на авторите. Децата имаха възможност да се докоснат до три стари издания на книгите на Ран Босилек издадени през 1932 -1933г. и отпечатани в Придворната печатница.

**Клуб „Лакомниче“** - с много игри и смях преминават организираните надяждания с диня, а след това и бой с водни балони. С по-големите деца бяха проведени два велопохода с приготвяне на вкусна скара.

**КУЛТУРНИ ПРОЯВИ**

Културните любителски изяви са една от основните читалищни дейности. През отчетния период бяха проведени:

· Беседи – на тема „Бележити българи“ /Васил Левски и Христо Ботев/ изнесени от Милка Дешева и Илия Цонев.

. Проведени бяха и две литературни четения организирани от Милка Дешева.

. По случай Лазаровден група от малки момиченца облечени в народни носии посетиха къщите в селото и с много песни и наричания внесоха пролетно и великденско настроение.

. По случай 24-ти май деня на славянската писменост групата изнесе концерт, а с програма от децата и Милка Дешева беше направена възстановка на един учебен час.

. Честване на 2-ри юни с кратка литературна програма.

. Честване на Дена на народните будители. През 2018г.в Килийното училище беше направенавъзстановка на „Тлака в Алтъново“ по Иван Вазов с участие на групата за изворен фолкор.

. През 2018г. се проведоха две образователни и занимателни партита – доматено и ябълково, присъстващите получиха и съвети от агроном Янка Банкова.

. С много смях протече състезанието „Махленски войни“.

.Вече стана традиция с децата да се отпразнуват 1-ви юни, 15-ти септември и Коледа с участието на аниматор, а за по-големите имаше дискотеки с DJ.

Проведени бяха още редица мероприятия и младежки увеселения, посветени на българския обреден календар.

**МАТЕРИАЛНА БАЗА**

Читалището разполага с голям и малък салон, библиотека, две музейни сбирки и читалня, която беше ремонтирана и обновена, така групата за изворен фолклор провежда своите репетиции в по уютна обстановка, а за читателите са обособени два къта за четене и развлечение.

**МЕНИДЖМЪНТ**

Читалищното настоятелство е изключително благодарно и за споделяния през годината експертен ресурс с РЕКИЦ Габрово, Община Севлиево и редица институции.  Работим в добро партньорство и НЧ „Васил Левски -1901” с. Горна Росица, НЧ „Отец Паисий -1922” с. Богатово, НЧ „Просвета 1918“ с. Младен, както и с други читалища в общината.

 Читалището работи с 1 субсидирана бройка.

**БИБЛИОТЕЧНА ДЕЙНОСТ**

Библиотеката разполага с внушителен брой литература от всички жанрове, но много от томовете са в окаяно състояние и подлежат на бракуване, а други са загубили актуалност.

 Често е задаван въпросът „Има ли кой да чете?”. Да има!

През изминалите години броя на читателите се увеличава найвече при децата.

 Най-активни читателите са Стефка Василева, Пенка Христова, Иван Стойчев, Валентина Славева, Иванка Димитрова от децата Десислава Георгиева, Раим Салим, Едаа Хюсеинова, Еда Ахмедова, Феркан Ердинч. Читалището предлага и услугата „Пътуваща библиотека“. По желание на читателите и поради невъзможност на някой от тях да посетят библиотеката, книги се предлагат и по домовете.

**ДАРЕНИЯ**

През отчетния период бяха направени много дарения. Книги дариха Събчо Николов, Пенка Йончева, Пенка Гоева от гр. Габрово, Цанко Денков, Иван и Евгения Караиванови, Елена Хараланова, Виолета Милчева, проф. Станимир Стоянов, Ганка Гунчева, Елена Йончева, Силвия Начева, Анна Маринова от Севлиево дари около 700 тома книги заедно с рафтове за тях. От Община Севлиево бяхадарени секция, диван, маса и столове. Неда Недялкова, Кина Русева, Тинка Петкова и Илия Великов дариха черги и вещи с които беше подновен интериора в килийното училище, за което читалищното настоятелство им изказва най-искрени благодарности. От фирма „Идеал Стандарт-Видима“ получихме дарение от 1000 лв с които бяха закупени две тонколони.

**РЕМОНТ**

 От доста години в задачите залагахме да се поднови осветлението в малкият салон, но все не ни достигаха средства. През 2018г. това стана реалност. Подменено е осветлението във фоайето и малкия салон на стойност 564 лв. През 2018г. беше изграден комин в големия салон. За голямо съжаление трябва да отчетем, че от ремонт се нуждаят голямата библиотека на която покрива тече има много влага и така се унищожават много от томовете книги. Сцената също се нуждае от ремонт, дъските са изгнили и счупени и така се застрашава здравето на участниците.От ремонт се нуждае и фасадата на читалището.

 Имайки в предвид всичко това читалищното настоятелство може да отчете, че постигнатите резултати за 2016-2018г. са добри – като библиотечна дейност, изяви на певческата група за изворен фолклор, работа с малките деца и ученици.

 По закона на читалищата трябва да предложим разпределение на бюджета за 2019г.

**ПРИХОДИ:**

Държавна субсидия – 10690.00 лв

Членски внос – 50.00 лв

**РАЗХОДИ:**

Възнаграждение персонал в това число осигуровки – 8155,68лв

Граждански договори – 720.00 лв

**РАЗХОДИ ДЕЙНОСТ В Т.Ч**

- книги – 400.00 лв

- консумативи – 100.00 лв

- вода, гориво, ел.енергия– 650.00 лв

- външни услуги – 714,32лв

Разходите са в размер на 10740.00 лв, колкото са и приходите.

Ръководството се ангажира да търси и осигури допълнителни средства под формата на дарения за още по-богата и разнообразна културна дейност.

Уважаеми дами и господа,

 До момента дейността на читалищното настоятелство е такава. И през следващата година ще има недоимък и сътресения, трябва не само да се набелязват проблемите, но и да се решават с цената на всичко. Защото останем ли на същото нивото, значи нещо не е наред.

В заключение, благодарим на всички колеги, приятели, ползватели и поддръжници на читалище „Цвятко Иванов - 1919” с. Крушево, които ни оказваха съдействие и бяха наши партньори при реализация на различните инициативи през отчетния период.

**Председател:** ……………………………………..

 / Илия Илиев /